Poppers alternativ til induktiv erkjennelse var prøving og feiling – når vi konfronteres med et problem eller en overraskende iakttagelse, finner vi på et forklaringsforsøk og tester det deretter mot verdenen. Dette skjer både i hverdagen og i vitenskapen. Popper illustrerte dette synet ved å sammenligne erkjennelse med en lyskaster i mørket: Man må oppsøke og lyse opp uundersøkte områder, for å finne det man leter etter. Erkjennelse er derfor en prosess, der man fravrister verden svar. Fordi alle iakttagelser er iakttagelser , forutsetter erkjennelse et spørsmål eller problem – derfor påpekte Popper at enhver iakttagelse er teoriladet. En «teorifri» iakttagelse er en umulighet.